CELEX: 32021D2301
Language: da
Date: 2021-12-21 00:00:00
Title: Kommissionens gennemførelsesafgørelse (EU) 2021/2301 af 21. december 2021 om ændring af gennemførelsesafgørelse (EU) 2021/1073 om fastsættelse af tekniske specifikationer og regler for gennemførelsen af tillidsrammen for EU's digitale covidcertifikat som fastsat ved Europa-Parlamentets og Rådets forordning (EU) 2021/953 (EØS-relevant tekst)

22.12.2021   
               
               
                  DA
               
               
                  Den Europæiske Unions Tidende
               
               
                  L 458/536
               
            
         KOMMISSIONENS GENNEMFØRELSESAFGØRELSE (EU) 2021/2301
         af 21. december 2021
         om ændring af gennemførelsesafgørelse (EU) 2021/1073 om fastsættelse af tekniske specifikationer og regler for gennemførelsen af tillidsrammen for EU's digitale covidcertifikat som fastsat ved Europa-Parlamentets og Rådets forordning (EU) 2021/953
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2021/953 om en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU's digitale covidcertifikat) for at lette fri bevægelighed under covid-19-pandemien (1), særlig artikel 9, stk. 1, litra c), og
         ud fra følgende betragtninger:
         
                     (1)
                  
                  
                     I forordning (EU) 2021/953 fastsættes EU's digitale covidcertifikat, der skal tjene som dokumentation for, at en person har modtaget en covid-19-vaccine, har et negativt testresultat eller er kommet sig over sygdommen, med det formål at lette indehaverens mulighed for at udøve sin ret til fri bevægelighed under covid-19-pandemien.
                  
               
                     (2)
                  
                  
                     For at EU's digitale covidcertifikat er operationelt i hele Unionen, har Kommissionen vedtaget gennemførelsesafgørelse (EU) 2021/1073 (2) for at fastsætte de tekniske specifikationer og regler for udfyldelse, sikker udstedelse og kontrol af de digitale covidcertifikater, sikring af beskyttelsen af personoplysninger samt fastsættelsen af den fælles struktur for den unikke certifikatidentifikator og udstedelsen af en gyldig, sikker og interoperabel stregkode.
                  
               
                     (3)
                  
                  
                     Den 17. november 2021 vedtog Kommissionen gennemførelsesafgørelse (EU) 2021/2014 (3), hvorved der blev fastlagt ensartede regler for udfyldelse af de vaccinationscertifikater, der er omhandlet i artikel 3, stk. 1, litra a), i forordning (EU) 2021/953, og som udstedes efter indgivelse af boostervaccinationsdoser mod covid-19.
                  
               
                     (4)
                  
                  
                     Som fastsat i Kommissionens delegerede forordning (EU) 2021/2288 (4) vil der gælde en standardacceptperiode på 270 dage for vaccinationscertifikater, der angiver afslutningen af den primære vaccinationsserie, hvad enten der er tale om et vaccinationsforløb bestående af én eller to doser eller — i overensstemmelse med vaccinationsmedlemsstatens vaccinationsstrategi — et vaccinationsforløb bestående af én dosis af en todosisvaccine efter tidligere smitte med sars-CoV-2. Samtidig vil der ikke blive fastsat en acceptperiode for certifikater, der angiver indgivelsen af boosterdoser eller yderligere doser, der indgives for bedre at beskytte personer, der udviser utilstrækkelig immunrespons efter afslutningen af den primære vaccinationsserie. Henvisninger i denne forordning til boosterdoser bør forstås således, at de også omfatter sådanne yderligere doser.
                  
               
                     (5)
                  
                  
                     For i alle tilfælde at kunne skelne mellem certifikater, der er udstedt efter afslutningen af den primære vaccinationsserie, og certifikater, der er udstedt efter indgivelsen af en boosterdosis, bør der foretages en tilpasning af de ensartede regler for udfyldelse af de vaccinationscertifikater, der er omhandlet i artikel 3, stk. 1, litra a), i forordning (EU) 2021/953.
                  
               
                     (6)
                  
                  
                     Medlemsstaterne bør genudstede certifikater, der følger forskellige regler for kodning af boosterdoser, for at undgå, at standardacceptperioden på 270 dage anvendes på dem.
                  
               
                     (7)
                  
                  
                     Gennemførelsesafgørelse (EU) 2021/1073 bør derfor ændres.
                  
               
                     (8)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 (5) og afgav sine formelle bemærkninger den 14. december 2021.
                  
               
                     (9)
                  
                  
                     Set i lyset af behovet for hurtig gennemførelse af de ændrede tekniske specifikationer for EU's digitale covidcertifikat bør denne afgørelse træde i kraft på tredjedagen efter offentliggørelsen i Den Europæiske Unions Tidende.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 14 i forordning (EU) 2021/953 —
                  
               VEDTAGET DENNE AFGØRELSE:
         
            Artikel 1
            Bilag II til gennemførelsesafgørelse (EU) 2021/1073 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på tredjedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 21. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 211 af 15.6.2021, s. 1.
         
            (2)  Kommissionens gennemførelsesafgørelse (EU) 2021/1073 af 28. juni 2021 om fastsættelse af tekniske specifikationer og regler for gennemførelsen af tillidsrammen for EU's digitale covidcertifikat som fastsat ved Europa-Parlamentets og Rådets forordning (EU) 2021/953 (EUT L 230 af 30.6.2021, s. 32).
         
            (3)  Kommissionens gennemførelsesafgørelse (EU) 2021/2014 af 17. november 2021 om ændring af gennemførelsesafgørelse (EU) 2021/1073 om fastsættelse af tekniske specifikationer og regler for gennemførelsen af tillidsrammen for EU's digitale covidcertifikat som fastsat ved Europa-Parlamentets og Rådets forordning (EU) 2021/953 (EUT L 410 af 18.11.2021, s. 180).
         
            (4)  Kommissionens delegerede forordning (EU) 2021/2288 af 21. december 2021 om ændring af bilaget til Europa-Parlamentets og Rådets forordning (EU) 2021/953 for så vidt angår acceptperioden for vaccinationscertifikater, der er udstedt i formatet for EU's digitale covidcertifikat, og som angiver afslutningen af den primære vaccinationsserie (se side 459 i denne EUT).
         
            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
      
      
         
            BILAG
            Afsnit 5.2 i bilag II til gennemførelsesafgørelse (EU) 2021/1073 affattes således:
            
               »5.2.   Boosterdoser
               
               Hvis personen modtager doser efter den primære vaccinationsserie, skal sådanne boosterdoser afspejles i de tilsvarende certifikater som følger:
               
                           —
                        
                        
                           2/1 angiver, at der er givet en boosterdosis efter en primær vaccinationsserie med én dosis, eller at der er givet en boosterdosis efter afslutningen af en primær serie bestående af én dosis af en todosisvaccine givet til en restitueret person i overensstemmelse med en medlemsstats vaccinationsprotokol. Derefter skal doser (X), der gives efter den første boosterdosis, angives med (2+X)/(1) > 1 (f.eks. 3/1).
                        
                     
                           —
                        
                        
                           3/3 angiver, at der er givet en boosterdosis efter en primær vaccinationsserie med 2 doser. Derefter skal doser (X), der gives efter den første boosterdosis, angives med (3+X)/(3+X) = 1 (f.eks. 4/4).
                        
                     Medlemsstaterne gennemfører de kodningsregler, der er fastsat i dette afsnit, senest den 1. februar 2022.
               Medlemsstaterne skal automatisk eller efter anmodning fra de berørte personer genudstede certifikater, i hvilke indgivelsen af en boosterdosis efter en primær vaccinationsserie med én dosis er kodet på en sådan måde, at den ikke kan skelnes fra afslutningen af den primære vaccinationsserie.
               I dette bilag skal henvisninger til »boosterdoser« forstås således, at de også omfatter yderligere doser, der gives for bedre at beskytte personer, der udviser utilstrækkelig immunrespons efter afslutningen af den primære vaccinationsserie, der er standard. Medlemsstaterne kan inden for den retlige ramme, der er fastsat ved forordning (EU) 2021/953, træffe foranstaltninger for at håndtere situationen med sårbare grupper, der som prioritet kan modtage yderligere doser. Hvis en medlemsstat f.eks. beslutter kun at give yderligere doser til specifikke undergrupper af befolkningen, kan den i henhold til artikel 5, stk. 1, i forordning (EU) 2021/953 vælge at udstede vaccinationscertifikater med angivelse af disse yderligere doser efter anmodning og ikke automatisk. Hvis der træffes sådanne foranstaltninger, skal medlemsstaterne underrette de pågældende personer herom og om muligheden for fortsat at kunne gøre brug af det certifikat, de modtog efter afslutning af den primære vaccinationsserie.«